Animal Skin Rugs For Sale : Animal Skin Rugs of Sheep Skin – Nicole Frehsee Home
Bungalow Rose Rugs Floor Ons Progressiewe Tourisme Vakansie Pakket | Grootbos
Maak jou hande vuil. Plant ‘n boom. Proe heuning uit die korf. Ontmoet nuwe mense. Maak ‘n verskil.
Ons Progressiewe Toerisme-pakket lê ons baie na aan die hart. Dit verpersoonlik die essensie van wat Grootbos anders maak. Gaan haal eiers uit op die organiese plaas wat ons aangelê het, ontmoet entrepreneurs wat met ons hulp en leiding ondernemings gevestig het, en studente wat besig is om ‘n loopbaan in tuinboukunde op te bou. Jy kan ook jong mense ontmoet wie se lewe deur die mag van sport verander is. Ons stel jou voor aan verskeie gemeenskappe wat bevoordeel is deur toerisme in die streek en die inisiatiewe wat ons van stapel gestuur het.
WIL JY JOU DROOMVAKANSIE SAAMSTEL? KONTAK ONS.
Arriveer by Grootbos en voel onmiddellik ontspanne terwyl jy die vergesigte bewonder en ‘n indrukwekkende middagete geniet. Gaan maak ‘n draai in jou suite, ontspan ‘n rukkie en besoek dan die strande van Walkerbaai saam met ‘n gids wat jou meer sal vertel oor historiese grotte langs die kus terwyl jy die natuurskoon bewonder. Ervaar in die aand ‘n smaaksensasie tydens ‘n ses-gang maaltyd met bekroonde Suid-Afrikaanse wyne wat by elke gereg pas.
Geniet ontbyt en besoek dan ons Green Futures-projek, ‘n tuinboukunde- en lewensvaardighede-kollege wat plaaslike studente met nuwe vaardighede toerus. Sny sade in die kweekhuis, snoei inheemse plante in die kwekery of woon ‘n teorieklas in die klaskamer by. Ry in die middag na ons pragtige sportvelde en Football Foundation waar jy sal sien hoe sport vir sosiale ontwikkeling ingespan kan word. Jy kan ook die plaaslike township Masakhane en die gemeenskap van Blompark besoek, die tuiste van baie van ons studente, afrigters en suksesverhale.
Ná ‘n heerlike ontbyt vertrek ons langs ‘n mooi roete na Siyakhula, ons organiese plaas. Hier sal jy die inspirerende vroue van ons voedselproduksie-kollege ontmoet en die vrug van hulle arbeid bewonder: rye helderkleurige groente, byekorwe tussen die fynbos, werfhoenders, varke en nog baie meer. Dan wag daar ‘n heerlike piekniek-middagete op die plaas, geïnspireer deur die vars produkte rondom jou. Ná middagete kom perdry aan die beurt terwyl jy die 2 500 hektaar van ongerepte natuur deurkruis. Geniet die aand weer een van ons ses-gang maaltye en gaan slaap versadig en tevrede.